
KIT: Versiunea 26.071/1(10.07.2026)

Versiunile sunt incrementate după următorul algoritm: anul, luna, numărul de versiune din luna/versiunea minoră. Dacă se face upgrade de la o versiune care are același număr înainte de „/” (de exemplu: trecem de la versiunea 26.071/1, la versiunea 26.071/2), nu trebuie să executați procedura de verificare de structuri.

Anunț important!
Începând cu versiunea de program 26.051/1 s-au aplicat modificări în ceea ce privește protecția cheilor WinMENTOR Clasic. Acestea fac trecerea către implementarea unor elemente noi de funcționare și siguranță a accesului la baza de date precum autentificarea în doi pași sau protecția soft.

Funcțiunile WinMENTOR aferente fiecărui modul pot fi consultate în documentul WMC – Protecții Module care însoțește această versiune.

În cazul în care observați că la intrarea în program sau la accesarea bazei de date timpii de așteptare sunt mai mari decât de obicei, vă rugăm să consultați documentul Programarea cheilor Sentinel în WinMENTOR – configurare și utilizare care însoțește această versiune.
LISTE:

Mentor:

· Ieșiri - Livrare – la listare document Certificat calitate și Dispoziție livrare a fost adăugată coloana Suprafață;
Salarii:

· Salarii - Certificate medicale/ Indemnizații asigurări sociale – a fost adăugată coloana Cuantum care aduce procentul indemnizației;

· Salarii - Lista lichidare - a fost adăugată coloana Zi neplatită (se va afișa valoarea numerică în funcție de câte zile neplătite cf. OUG 91/2025 cumulează angajatul).
MENTOR:

· Intrări din import – Câmpul DVI nr. a devenit alfanumeric;

· Trezorerie – Monetare - a fost rezolvat bugul din cauza căruia, după completarea detaliilor de la Bonuri cu informații despre valoare, TVA și număr bonuri, dispărea articolul selectat anterior pe machetă.

· Trezorerie - Bancă - a fost dezvoltată asocierea cu facturile aferente pentru încasările și plățile importate prin extrasele bancare în format MT940 sau prin API-urile bancare, fiind necesară în prealabil setarea constantei  Import extrase MT940 sau prin API-uri: legătura cu facturi în sold pe valoarea DA.
· Diverse - Constante utilizator - Configurare operare: A fost adăugată constanta Import extrase MT940 sau prin API-uri: legătura cu facturi în sold, cu valorile posibile DA și NU. Valoarea implicită este DA;
· Service - Avarie - Verificare coerență salarii - a fost eliminat mesajul de incoerență lipsă pontaj și avans acordat de la verificare coerență salarii în cazul în care se lucra cu pontaj pe ore, fără pontaj avans și se acorda avans. 
Salarii:
· Drepturi în natură/Sume asimilate salariilor - începând cu luna iulie 2026 s-a adăugat o categorie nouă de drepturi la Venituri neimpozabile - Pensii ocupaționale (L.1/2020) în limita a 400E suportate de angajator (nu cunoaștem încă care va fi câmpul E de export în D112);
· Calcul salarii - S-a corectat modul de alocare a sumei scutite pe perioada lucrată și cea de boală în cazul în care angajatul avea o singură zi de concediu medical, neplătită cf. OUG91/2025;

· Rezolvare indemnizații asigurări sociale – având în vedere prevederile legislative asupra modului de înregistrare a concediilor medicale din iunie/iulie 2026, în programul WinMENTOR au fost implementate următoarele modificări:
Începând cu luna iunie 2026:
· S-a introdus un câmp nou pe certificat - PNS - care se va bifa pentru pacienții înscriși în programul național de sănătate;

· S-a reintrodus restricția privind completarea câmpului Zi neplătită pentru concediile medicale în continuare,
· Câmpul Zi neplătită  poate lua 3 valori: Nu, Zi firmă și Zi asig. Soc.

Începând cu luna iulie 2026:

· La rezolvarea mediei pentru certificatele medicale în continuare de boală obișnuită, s-au introdus câmpuri noi pentru diferențele aferente indemnizațiilor inițiale de luna trecută pentru care s-a schimbat procentul de calcul în luna curentă.
Pentru detalierea modului de operare a certificatelor medicale cu noile modificări implementate vă rugăm să consultați documentul WMC_Modificari rezolvari concedii medicale 2026 care însoțește această versiune.

· Deducerea personală de bază: intervalele și valorile deducerilor personale de bază se vor modifica începând cu luna iulie 2026 (formulele fiind în funcție de salariul minim pe economie). Acestea au fost actualizate în tabelele referitoare la deduceri din NEW-LUNA începând cu versiunea 26.071/1 și se vor actualiza automat pe lunile >= iulie 2026.
***Atenție!
Firmele nou create vor avea tabelul de deduceri nou (valabil din iulie 2026), astfel, dacă se creează o firmă cu luna de început anterioară lunii iulie 2026, trebuie adusă tabela DEDGEN1 dintr-un NEW - LUNA mai vechi (anterior versiunii 26.071/1).
· Parametri noi salarii începând cu iulie 2026:
Parametri ce se vor actualiza automat la recalcul salarii cu noua versiune:
    Deducerea personală de bază;
    Constante:
· Salar minim pe economie: 4325;

· Salar mediu pe economie: 9192;
· Plafon venit lunar pentru calcul bază indemnizații: 51900;

· Limita superioară venit pt. calcul deduceri tineri: 6325;
· Valoare deducere persoane tinere: 649;
· Limită superioară venit pt. calcul suma 200 scutit: 4600;

· Suma scutită de plata impozitului și contribuțiilor: 200.

Parametri ce trebuie modificați manual:

Nomenclatoare – Salarii minime:
· Salariul minim din nomenclator se va modifica de la 4050 la 4325 lei. 
Condiții de salarizare - Salarizare
· Din care scutit – cf. OUG: 200 (în loc de 300)

Această valoare se poate modifica automat la toți salariații în view-ul mare de condiții de salarizare – click dreapta Actualizez suma scutită O.U.G la 200, procedura ce se realizează după ce se modifică automat sau manual valoarea constantei: Suma scutită de plata impozitului și contribuțiilor la 200.
Observații!
Începând cu iulie 2026, în Condiții de salarizare va fi permisă salvarea combinației de salariu tarifar 4.325 lei cu 200 lei suma scutită.
De asemenea, calculul contribuțiilor la contractele part time se va raporta la baza minimă de 4.125 (salar minim 4.325 minus suma scutită 200) aplicând algoritmul valabil până acum.

